open-index/open-wikipedia-markdown huggingface dataset:
De Hoop (Noarch)

**De Hoop** is ien fan 'e twa nôtmûnen yn it Drintske doarp Noarch. De twadde mûne fan Noarch is de mûne 'Noordenveld', dy't wat jonger is en út 1878 datearret.

## Skiednis
De mûne waard yn 1857 as nôt- en pelmûne boud. Doe't de mûne yn 1873 fan eigner ferwiksele fûn dat ûnder betingst plak dat de iuwenâlde standermûne oan de wei nei Ien ôfbrutsen waard. Sûnt likernôch 1900 ferdwûn de pelynrjochting en is de mûne ynrjochte as nôtmûne.

Eartiids hie de mûne selsswichting, mar yn 1935 krige de mûne de doe ultramoderne Bilauwjukken, dy't ferneamd wiene nei de útfiner fan it systeem, de Dútske loftmachtyngenieur Kurt Bilau (1872-1941). Ynearsten hie mar ien roede Bilauwjukken, mar nei it brekken fan 'e oare roede yn 1937 krigen beide roeden Bilauwjukken.   

Yn Nederlân binne der mar twa mûnen mei dat systeem, mar de Noarger mûne is de iennige werfan't alle wjukken dat systeem krigen. De oare mûne mei Bilauwjukken is de De Blazekop, dy't yn it Siuwske Ovezande stiet.

De mûne waard yn 1943 besketten troch Ingelske jachtfleantugen en it skilde net folle dat de mûne ôfbaarde. Yn 'e jierren 1950 wurke de mûne jimmeroan minder en ek in restauraasje oan it begjin fan 'e jierren 1960 koe net tefoarren komme dat de mûne yn ferfal rekke. Yn 1980 sette in lange en grutte restauraasje útein. Ut dy tiid datearret ek de namme fan 'e mûne, dy't earder gjin namme hie. Yn 2001 folge in nije restauraasje en sûnt wurket de mûne wer regelmjittich. Yn 2015 binne der noch reparaasjes oan 'e kape útfierd.

De lêste partikuliere eigner wie Jan Snijder, dy't de mûne yn 1998 oan 'e gemeente Noarch ferkocht. Noarch gyng letter op yn 'e gemeente Noardenfjild, dy't fan 'e mûne ôf woe en dy't yn 2016 mei de mûnen fan Roanerwâlde (Woldzigt) en Peize (Paiser Meul) oan 'e tsjintwurdige eigner, it Drintske Gea, oerdie.

## Beskriuwing
De mûne is in stellingmûne op in houten, achthoekige ûnderbou en mei in achtkante houten boppebou. De kape fan 'e mûne is mei daklear dutsen. Beide roeden hawwe wjukken mei it Bilausysteem. De wjukken hawwe in flecht fan 21,35 meter.  
## Keppeling om utens
* Mûnedatabase (oersjoch technyske ynformaasje oer de mûne)
* Allemolens.nl (ôfbylden)
* De Hollânske Mûne
Kingdom

"**Kingdom**", "**Kingdoms**", "**The Kingdom**" of "**The Kingdoms**" hat yn de Wikipedy ferskate betsjuttings:

**kingdom*, it Ingelske wurd foar "keninkryk"

## Films
*''Kingdom'' (film), de ynternasjonale namme fan in Japanske film út 2019
*''The Kingdom'' (film), in Amerikaanske film út 2007

## Geografy
*The Kingdom, in bynamme foar it greefskip Kerry yn Ierlân
*The Kingdom, in bynamme foar de krite Fife yn Skotlân
*The Kingdom, yn 'e kontekst fan it Midden-Easten in Amerikaanske oantsjutting foar Saûdy-Araabje

## Literatuer
*''The Kingdom'' (non-fiksjeboek), in skiednis fan Saûdy-Araabje fan Robert Lacey út 1981
*''The Kingdom'' (roman fan Clive Cussler en Grant Blackwood), in roman fan Clive Cussler en Grant Blackwood út 2011
*''The Kingdom'' (roman fan Emmanuel Carrière), in roman fan Emmanuel Carrière út 2014

## Muzyk
### Albums
*''Kingdom'' (EP), in EP fan Vader út 1998
*''Kingdom'' (album fan Koda Kumi), in album fan Koda Kumi út 2008
*''Kingdom'' (album fan Covenant Worship), in album fan Covenant Worship út 2014
*''Kingdom'' (album fan Bilal Hassani), in album fan Bilal Hassani út 2019
*''Kingdoms'' (album fan Broadway), in album fan Broadway út 2009
*''Kingdoms'' (album fan Life in Your Way), in album fan Life in Your Way út 2011
*''The Kingdom'' (album fan Starfield), in album fan Starfield út 2012
*''The Kingdom'' (album fan Bush), in album fan Bush út 2020

### Lieten
*''Kingdom'' (liet fan Susumu Hirasawa), in liet fan Susumu Hirasawa út 1995
*''Kingdom'' (liet fan Wolf & Cub), in liet fan Wolf & Cub út 2006
*''Kingdom'' (liet fan David Gahan), in liet fan David Gahan út 2007
*''Kingdom'' (liet fan Soulfly), in liet fan Soulfly út 2010
*''Kingdom'' (liet fan Battle Beast), in liet fan Battle Beast út 2013
*''Kingdom'' (liet fan Devin Townsend Project), in liet fan Devin Townsend Project út 2012
### Oare muzyk
*''The Kingdom'' (muzykstik), in oratoarium fan Edward Elgar út 1906

## Strips
*''Kingdom'' (stripsearje), in stripsearje fan Dan Abnett en Richard Elson
*''Kingdom'' (manga), in Japanske mangastrip út 2006
*''The Kingdom'' (stripsearje), in Amerikaanske stripsearje fan DC Comics

## Tillefyzje
*''Kingdom'' (Britske tillefyzjesearje), in Britske dramasearje út 2007
*''Kingdom'' (Amerikaanske tillefyzjesearje), in Amerikaanske dramasearje út 2014
*''Kingdom'' (Súdkoreaanske tillefyzjesearje), de ynternasjonale namme foar in Súdkoreaanske tillefyzjesearje út 2019
**[[Kingdom Hospital]]*, in Amerikaanske minysearje út 2004

## Oar
*''Kingdom'' (boerdspul), in boerdspul fan Reiner Knizia
*''Kingdom'' (fideospultsje), in fideospultsje út 2015
*Kingdom Holding Company, in Saûdysk ynvestearringsbedriuw
*''The Kingdom'' (krante), in Ierske krante út Killarney
Piet de Vries (arsjitekt)

**Piet de Vries** (Oostvoorne, 15 febrewaris 1897 – Bergen, 14 augustus 1992) wie in Nederlânske arsjitekt.

Doe't er seis jier wie ferhûze er mei syn heit en mem nei Minnertsgea. Yn Ljouwert folge er de middelbere technyske skoalle (mts). Leararen op dy skoalle wiene Doeke Meintema,  Andries Baart sr. en Geert Stapenséa. Yn Amsterdam folge er praktykoplieding by Harry Elte en wurke er op it buro fan Eduard Cuypers. Yn 1924 festige er him as selsstannich arsjitekt yn Ljouwert. Yn de earste jierren oerhearske de ynfloed fan de Amsterdamske Skoalle syn wurk, mar letter hinge er oer nei de Delftse Skoalle.

Oer Piet de Vries is in boek ferskynd: *Piet de Vries, een beeldhouwend architect*. De Stichting Piet de Vries hat as doel it yn stân hâlden fan de atelierwenning oan de Druifstreek 63 yn Ljouwert. 

## Wurk <small>(in kar)</small>
Star Trek (betsjuttingsside)

"**Star Trek**" hat yn de Wikipedy ferskate betsjuttings:

**[[Star Trek]]*, in Amerikaanske science fiction-mediafranchise op basis fan in tillefyzjesearje

## Tillefyzje
**[[Star Trek: The Original Series]]*, in Amerikaanske science fiction-tillefyzjesearje út 1966-1969
**[[Star Trek: The Animated Series]]*, in Amerikaanske science fiction-tekenfilmsearje út 1973-1974
**[[Star Trek: The Next Generation]]*, in Amerikaanske science fiction-tillefyzjesearje út 1987-1994
**[[Star Trek: Deep Space Nine]]*, in Amerikaanske science fiction-tillefyzjesearje út 1993-1999
**[[Star Trek: Voyager]]*, in Amerikaanske science fiction-tillefyzjesearje út 1995-2001
**[[Star Trek: Enterprise]]*, in Amerikaanske science fiction-tillefyzjesearje út 2001-2005
**[[Star Trek: Discovery]]*, in Amerikaanske science fiction-tillefyzjesearje begûn yn 2017
**[[Star Trek: Short Treks]]*, in Amerikaanske rige koarte tillefyzjefilms begûn yn 2018
**[[Star Trek: Picard]]*, in Amerikaanske science fiction-tillefyzjesearje begûn yn 2020
**[[Star Trek: Lower Decks]]*, in Amerikaanske science fiction-tillefyzjekomeedzjesearje begûn yn 2020
**[[Star Trek: Prodigy]]*, in Amerikaanske science fiction-tekenfilmsearje dy't anno 2021 yn produksje is
**[[Star Trek: Strange New Worlds]]*, in Amerikaanske science fiction-tillefyzjesearje dy't anno 2021 yn produksje is

## Films
*''Star Trek'' (filmsearje), in filmsearje basearre op 'e tillefyzjesearjes
**op basis fan *Star Trek: The Original Series*: 
****[[Star Trek: The Motion Picture]]*, in Amerikaanske film út 1979
****[[Star Trek II: The Wrath of Khan]]*, in Amerikaanske film út 1982
****[[Star Trek III: The Search for Spock]]*, in Amerikaanske film út 1984
****[[Star Trek IV: The Voyage Home]]*, in Amerikaanske film út 1986
****[[Star Trek V: The Final Frontier]]*, in Amerikaanske film út 1989
****[[Star Trek VI: The Undiscovered Country]]*, in Amerikaanske film út 1991
**op basis fan *Star Trek: The Next Generation*:
****[[Star Trek: Generations]]*, in Amerikaanske film út 1994
****[[Star Trek: First Contact]]*, in Amerikaanske film út 1996
****[[Star Trek: Insurrection]]*, in Amerikaanske film út 1998
****[[Star Trek: Nemesis]]*, in Amerikaanske film út 2002
**nei in reboot fan 'e filmsearje:
***''Star Trek'' (film), in Amerikaanske film út 2009
****[[Star Trek: Into Darkness]]*, in Amerikaanske film út 2013
****[[Star Trek: Beyond]]*, in Amerikaanske film út 2016

## Literatuer
*''Star Trek'' (romansearje), in rige 'ferboekings' fan 'e tillefyzjesearjes en orizjinele romans, útjûn troch Bantam Books tusken 1967 en 1991
*''Star Trek'' (roman), in 'ferboeking' fan 'e film út 2009

## Muzyk
*''Star Trek'' (soundtrack), it soundtrackalbum fan 'e film út 2009

## Spultsjes
*''Star Trek'' (skriptspultsje), in op tekst basearre mainframekompjûterspultsje út 'e iere 1970-er jierren
*''Star Trek'' (fideospultsje út 1971), in fideospultsje út 1971
*''Star Trek'' (flipperkast), in model flipperkast út 1979
**[[Star Trek: The Roleplaying Game]]*, in rollespul út 1982
**[[Star Trek Roleplaying Game]]*, in rollespul út 2002
*''Star Trek'' (fideospultsje út 2013), in fideospultsje út 2013
Rolde

**Rolde** is in doarp yn de Drintske gemeente Aa en Hunze. It is oarspronklik in iesdoarp en it hat ferskillende brinken. Rolde leit oan de strjitwei N33 tusken Assen en Iemshaven. *Mot-oren* (mot = sûch), *Bokkies* (net sok foarnaam jongfolk) en *Lawaaimakers* wiene skelnammen foar de ynwenners fan Rolde.

## Namme
De namme Rolde ûnstie út Rotlo (1232), letter Roetlo en evoluearre dêrnei fan Roelte nei it tsjintwurdige Rolde. De betsjutting fan Roetlo kin wêze 'read bosk', mar mooglik ek 'roaid bosk'.

## Skiednis

Rolde-Balloo wie eartiids in wichtich sintrum yn Drinte. Rolde wie it haadplak fan Drinte en it Rolderdingspil. Oant fier yn de 17e iuw wie Rolde it bestjoerlike sintrum. Ek kaam it heechste rjochtskolleezje fan Drinte yn Rolde gear. Yn 1688 ferlear Rolde dy status oan Assen.

## It besjen wurdich
* De Jakobustsjerke waard nei alle gedachten yn it earste fearn fan de 15e iuw boud. De foarse toer fan de goatyske tsjerke tsjut op it eardere betsjutting fan Rolde as haadplak fan it dingspil.
* Eastlik fan it begraafplak lizze de twa hunebêden D17 en D18. 
* De Mûne fan Rolde oan de Brink datearret fan 1873.
* Yn it doarp binne noch in tal âlde Saksyske pleatsen bewarre bleaun.

## Museum
* Museum Het Dorp van Bartje (ynformaasjesintrum en streekmuseum), Balloërstrjitte.
Lytse earûlen

De **lytse earûlen** of **dwerchearûlen** binne in skaai (wittenskiplike namme *Otus*) út de famylje fan de ûlefûgels (*Strigidae*). It skaai is it grutste ûleskaai en telt sa'n 54 soarten fan ûlefûgels, dy 't allinnich yn de Alde Wrâld (Jeropa, Aazje, Afrika) foarkomme. Yn Jeropa komt allinnich de (Jerazyske) lytse earûle (*Otus scops*) foar. Folle fan de lytse-earûlesoarten, foaral de eilânsoarten yn Súdeast-Aazje en Afrika, binne bedrige yn harren fuortbestean.

De lytse earûlen binne lytse oant middelgrutte fûgels mei in lingte fan 16 oant 28 cm en in gewicht van 50-300 g. Se binne ûnopfallend, mei in brúne ta brúngrize kleur. De earfearren stien fier útinoar. De measte lytse earûlen binne stânfûgels en binne hoalebrieders. 

## Skaaiopbou
* *Famylje*: *Strigidae*:
** *Skaai*: *Otus*, 54 soarten:
*** *Otus gurneyi*
*** *Otus sagittatus*
*** *Otus rufescens* (rodzige dwerchearûle)
*** *Otus thilohoffmanni*
*** *Otus icterorhynchus*
*** *Otus ireneae*
*** *Otus balli*
*** *Otus alfredi*
*** *Otus spilocephalus* (flekte lytse earûle)
*** *Otus angelinae*
*** *Otus mirus*
*** *Otus longicornis*
*** *Otus mindorensis*
*** *Otus hartlaubi*
*** *Otus madagascariensis*
*** *Otus rutilus*
*** *Otus mayottensis*
*** *Otus pauliani*
*** *Otus capnodes*
*** *Otus moheliensis*
*** *Otus pembaensis* (Pembadwerchearûle)
*** *Otus scops* (lytse earûle of dwerchearûle)
*** *Otus cyprius* (Sypryske lytse earûle)
*** *Otus brucei* (streke lytse earûle)
*** *Otus pamelae* (Arabyske lytse earûle)
*** *Otus senegalensis* (Afrikaanske lytse earûle)
*** *Otus feae*
*** *Otus socotranus* (Sokotradwerchearûle)
*** *Otus sunia* (Easterske lytse earûle)
*** *Otus elegans*
*** *Otus magicus* (Molukske lytse earûle)
*** *Otus sulaensis*
*** *Otus beccarii*
*** *Otus manadensis*
*** *Otus siaoensis*
*** *Otus collari*
*** *Otus mantananensis*
*** *Otus insularis*
*** *Otus alius*
*** *Otus umbra*
*** *Otus enganensis*
*** *Otus mentawi*
*** *Otus brookii*
*** *Otus bakkamoena* (Yndyske lytse earûle)
*** *Otus lettia* (kraachearûle)
*** *Otus semitorques* (Japanske lytse earûle)
*** *Otus lempiji* (Sûnda-earûle)
*** *Otus megalotis*
*** *Otus nigrorum*
*** *Otus everetti*
*** *Otus fuliginosus*
*** *Otus silvicola*
*** *Otus jolandae*
*** *Otus podarginus*

## Keppelings om utens
* IOC World Bird List 11.1, jan. 2021
Mûne fan Rolde

De **Mûne fan Rolde** is in muonts oan 'e Grutte Brink yn it Drintske doarp Rolde.

## Skiednis
De mûne waard yn 1873 op in heuveltsje oan 'e brink boud. In bultmûne is it net, want der ûntbrekt in yn- en útrit foar de karren om mei de fracht ûnder de mûne troch de riden. In offisjele namme hat de mûne net hân en dêrom wurdt de mûne gewoan de 'mûne fan Rolde' neamd. 

Krekt foar de Twadde Wrâldkriich like der in ein te kommen oan 'e mûne. De doetiidske mûnder hie noch mar fjouwer bakkers en woe der mei ophâlde. De Feriening De Hollânske Mûne krewearre foar it behâld fan 'e mûne en nei de kriich waard der genôch jild by inoar sammele om de mûne te restaurearjen.  

De mûne is mealree en wurket regelmjittich mei de ynset fan frijwillige mûnders.

## Beskriuwing
De mûne fan Rolde is in achtkante grûnsiler op in stiennen ûnderbou. It achtkant en de kape binne dutsen mei swart daklear. De roeden hawwe in lingte fan 19,10 meter (binnenroede) resp. 18,98 meter (bûtenroede) en binne útrist mei it Van Bussel-systeem. 

## Keppeling om utens
* Mûnedatabase (oersjoch technyske ynformaasje oer de mûne)
* Allemolens.nl (ôfbylden)
* De Hollânske Mûne
* Mûnestifting Drinte
Refizjonisme (fiksje)

**Refizjonisme** is yn 'e kontekst fan fiksje it werfertellen fan in konvinsjoneel of fêstige ferhaal mei oansjenlike oanpassings dy't mei opsetsin it útgongspunt fan it orizjinele wurk op 'e nij besjogge ('refizjearje'). It bekendste foarbyld fan sok fiksjoneel refizjonisme is de refizjonistyske western. Dat is in subsjenre fan it 'e western wêryn't bgl. de Yndianen (ynstee fan 'e blanken) of banditen (ynstee fan 'e sheriff) ôfskildere wurde as de protagonisten (ynstee fan as de antagonisten) of wêryn't de skieding tusken goed en kwea botte troebel is (wylst dat yn 'e tradisjonele western net it gefal is). In oar foarbyld fan fiksjoneel refizjonisme is *[[The Merry Adventures of Robin Hood]]*, in roman fan Howard Pyle út 1883, dy't it folksferhaal oer de bandyt Robin Hood dy't út en troch ris wat goeds die, omfoarme ta in ferhaal oer in held dy't ta omstannichheden twongen wurdt ta strûkrôverij en sa in foarfjochter fan it fertrape folk wurdt. Dêrtroch waarden alle moderne ôfskilderings fan Robin Hood yngeand beynfloede.
Jakobustsjerke (Rolde)

De **Jakobustsjerke** oan 'e Tsjerkebrink is in goatysk tsjerkegebou fan 'e PKN yn it Drintske doarp Rolde.

## Skiednis
Al sûnt 900 hawwe der in tal houten tsjerken yn Rolde stien. In earste stiennen tsjerke waard om 1200 hinne in romaanske tsjerke boud, mar de hjoeddeiske goatyske tsjerke datearret fan 'e 15e iuw. De 52,75 meter hege toer waard it earst boud, nei alle gedachten troch *Johan die Werckmeister*, en dêrnei it skip mei it koer. 

De tsjerke waard ek iuwenlang brûkt foar de rjochtspraak. It Rolderdingspel hie in wichtige posysje yn Drinte. 

By in restauraasje yn 'e jierren 1960 is in Jakobsskelp op it plak fan in alter fûn. Dêrom waard oannommen dat Jakobus de patroanhillige fan 'e tsjerke wie. Otto Derk Jan Roemeling neamde lykwols Kosmas en Damianus as patroanhilligen fan 'e tsjerke. By deselde restauraasje waarden ek de triomfbôge en it stiennen ferwulft yn it koer rekonstruëarre, dy't yn 1845 weibrutsen wiene.      

## Ynterieur

De preekstoel yn 'e tsjerke is 17e-iuwsk en waard troch Dirck Bijmholt makke. Ut deselde tiid datearje it offerblok en de nachtmielstafel. Opfallend binne de brânskildere ramen yn it koer, dy't by grutte restauraasje yn 'e jierren 1960 skonken binne troch de provinsje Drinte. De ramen binne makke troch glesker Joep Nicolas. Seis ramen binne wijd oan 'e dingspels fan Drinte. Yn 'e flier lizze 17e- en 18e-iuwske grêfsarken. Ek leit oan 'e noardlike kant fan it koer in fragmint fan 'e 12e-iuwsk lid fan in sarkofaach. It doopfont yn it koer liket in romaansk doopfont te wêzen, mar it is in replika út 2008 fan it 13-iuwske doopfont fan 'e Bonifatiustsjerke fan Vries. De earn oan 'e súdlike muorre fan it skip wie oarspronklik dekoraasje oan 'e oargelkas, en is by de restauraasje fan it oargel yn 1978-1981 ferwidere. 

Yn 'e fitrine lizze in pear fragminten fan bylden út de roomske tiid, dy't yn in kûle op it tsjerkhôf werom fûn binne.

## Oargel

It oargel fan 'e tsjerke waard mooglik om 1820 boud troch Jacobus Armbrost út Haaksbergen. It is net bekend foar hokker tsjerke Armbrost it oargel oarspronklik boude. Yn 1847 waard it ynstrumint troch H.J. Langendijk, in ûnderoannimmer fan Petrus van Oeckelen, yn 'e tsjerke fan Rolde boud en op 28 novimber fan dat jier yn gebrûk nommen. It oargel is yn 'e rin fan 'e tiid ferskate kearen restaurearre en feroare. 

Yn 'e jierren 2001-2002 sette Mense Ruiter in fasearre restauraasje fan it oargel útein, werby't it útgongspunt wie it oargel safolle mooglik yn 'e sitewaasje fan 1847 werom te bringen. Dy restauraasje waard yn 2012 foltôge. It twamanualige ynstrumint hat 23 registers ferdield oer haadwurk, boppewurk en pedaal.

## Keppeling om utens
* ''Orgels in Drenthe'': skiednis en disposysje oargel
Wâldûlen

De **wâldûlen** binne in skaai (wittenskiplike namme: *Strix*) út de famylje fan de ûlefûgels (*Strigidae*). It skaai telt sa’n 23 soarten fan ûlefûgels dy 't oer de hiele wrâld foarkomme, mei útsûndering fan de poalgebieten, Madagaskar en Austraalje. Yn Jeropa komme de wâldûle, de Laplânûle en de Oeralûle foar, wêrfan yn West- en Midden-Jeropa allinnich de wâldûle. De wâldûlen binne middelgrutte oant tige grutte fûgels mei opfallend grutte en rûne kop. 

## Skaaiopbou

* *Famylje*: *Strigidae*:
** *Skaai*: *Strix*, 23 soarten:
*** Maleiske wâldûle (*Strix seloputo*)
*** Yndyske wâldûle (*Strix ocellata*)
*** brune wâldûle (*Strix leptogrammica*)
*** wâldûle (*Strix aluco*)
*** Magrebwâldûle (*Strix mauritanica*)
*** Easterske wâldûle (*Strix nivicolum*)
*** woastynûle (*Strix hadorami*)
*** Omaanske ûle (*Strix butleri*)
*** flekte wâldûle (*Strix occidentalis*)
*** streke wâldûle (*Strix varia*)
*** Meksikaanske wâldûle (*Strix sartorii*)
*** gielbrune wâldûle (*Strix fulvescens*)
*** roeststreke wâldûle (*Strix hylophila*)
*** Chacowâldûle (*Strix chacoensis*)
*** readpoatwâldûle (*Strix rufipes*)
*** Oeralûle (*Strix uralensis*)
*** Sichuanwâldûle (*Strix davidi*)
*** grutte grize ûle, Laplânûle (*Strix nebulosa*)
*** Afrikaanske wâldûle (*Strix woodfordii*)
*** sprinkelde wâldûle (*Strix virgata* of *Ciccaba virgata*)
*** swart-wite wâldûle (*Strix nigrolineata* of *Ciccaba nigrolineata*)
*** sebrawâldûle (*Strix huhula* of *Ciccaba huhula*)
*** brúnskobbe wâldûle (*Strix albitarsis* of *Ciccaba albitarsis*)

## Keppelings om utens
* IOC World Bird List 11.1, jan. 2021
Marten Zwaagstra

**Marten Zwaagstra** (Mildaam, 15 augustus 1895 - Katwijk aan Zee, 31 july 1988) wie in Nederlânske arsjitekt en ûndernimmer.

Marten Zwaagstra wie in soan fan Meint Zwaagstra en Antje Baukema. Fan 1909-1912 gie er nei de ambachtsskoalle op It Hearrenfean. Yn 1920 helle er it diploma boukunde en it diploma wapene beton-konstrukteur oan de mts yn Ljouwert. Yn 1923 folge it diploma wetterboukunde. Hy wie lid fan de Friese Bouwkring. Op 26 augustus 1926 troude er mei Ynske Zwerver. Yn 1936 wie er arsjitekt fan de monumintale went foar Zwaagstra syn âlden yn Mildaam. Yn de jierren 50 rjochte er de N.V Raatbouw op en boude ûnder oaren loftwachttuorren besteande út prefab wapene betonnen eleminten yn raatbou.

## Galery

Mildam 510494.jpg|Monumintale went foar syn âlden yn Mildaam
Luchtwachttoren 8L3 Linne.jpeg|Loftwachttoer 8L3m Linne

## Sjoch ek
* List fan Nederlânske arsjitekten
Geesje Feddes

**Geesje Beekhuis-Feddes** (Ljouwert, 22 desimber 1831 - dêre, 24 septimber 1882) wie in Fryske skriuwster en feministe. Se wie grut foarfjochtster fan it frouljuskiesrjocht. 

Geesje wie de dochter Klaaske van der Meulen Heymans en keapman Cornelis Jansz Feddes. Geesje Feddes troude op 15 febrewaris 1855 mei de 17 jier âldere notaris Christiaan Houdijn Beekhuis. Beekhuis wie de jongste soan fan Janke Diderika Cloeck en Willem Beekhuis. Om't heit Cornelis gjin tastimming foar it houlik jaan woe krige Geesje skriftlike tastimming fan har mem. *Hare vader, van wie zij de noodige toestemming tot dit huwelijk niet had bekomen, deswege voor genoemden kantonregter is gedagvaard, doch niet verschenen; gevende de Moeder van de bruid hare toestemming bij notariële akte. ...*. De hûshâlding mei tolve bern wenne yn Ljouwert oan de Twibaksmerk en letter op it adres Ossekop 13.
 
Hanna Beekhuis wie ien fan har bernsbern.

Geesje Feddes fersette har tsjin de neidielige posysje fan froulju yn en bûten it houlik, dy't wetlik fêstlein wie. Under it pseudonym ‘Eene Vrouw’ skreau se yn 1870 de brosjuere *Gelijk recht voor Allen! Over de maatschappelijke positie van vrouwen*.

Geesje Feddes stoar yn de âldens fan 50 jier en waard byset op it Nije begraafplak yn Ljouwert.

## Bibliografy
* 1870 - ''Gelijk recht voor allen!''. Door eene vrouw (= Geesje Feddes). Ljouwert, Kuipers
Gone Girl

*''Gone Girl'' (koart ferhaal), in koart ferhaal fan Ross Macdonald út 19??
*''Gone Girl'' (album), in album fan Johnny Cash út 1978
*''Gone Girl'' (roman), in roman fan Gillian Flynn út 2012
*''Gone Girl'' (film), in Amerikaanske skrillerfilm út 2014 op basis fan dy roman
*''Gone Girl'' (soundtrack), it soundtrackalbum fan 'e film út 2014
Protestantske tsjerke fan Gasselternijveen

De **protestantske tsjerke** yn Gasselternijfean is in yn 1858 boude wettersteatstsjerke yn neoklassisistyske styl.  

## Skiednis
Nei't Gasselternijfean tsjerklik sûnt de stifting yn 1663 ûnder Gasselte foel, krige it doarp yn 1707 foar it earst in eigen tsjerkegebou. Healwei de 19e iuw waard de tsjerke te lyts foar it tanimmende ynwennertal fan it doarp. It wie yn 'e tiid dat dûmny Johannes Elias Feisser, dy't foar in gruttere tsjerke krewearre, spul krige mei de tsjerkfâden om't er langer wegere bern te dopen. De dûmny wie nammentlik oanhinger woarn fan 'e Doopte Kristenen, dy't letter baptisten neamd waarden. It skeel feroarsake lang om let de ôfsetting fan 'e predikant en yn 1845 liet er him tegearre mei sân oare herfoarme leden troch dûmny Köbler út Hamburch dope. Dêrmei ûnstie de earste baptistegemeente fan Nederlân.

Nettsjinsteande dat kaam der dochs in nije herfoarme tsjerke. De tastimming foar de bou folge yn 1856 en yn 1859 waard de nijbou foltôge. Al in jiermannich letter ûnstiene der swierrichheden mei de dakruter, dy't midden op it dak stie om't er te swier wie foar it gebou. Op in eigen fundearring waard doe de tsjintwurdige toer foar de tsjerke boud. Yn 'e toer hinget in yn 1859 troch de firma Elzinga út Grins getten klok.

Sûnt 1997 is de tsjerke in ryksmonumint. 

## Oargel
Yn maaie 1900 kocht de herfoarme gemeente in brûkt oargel oan by de bruorren Van Oeckelen. Dat oargel wie al yn 1850 troch Hans Eberhard Freytag en syn soan as rêchposityf boud fan it doedestiidske Schnitger-oargel fan de Lutherske tsjerke yn Grins. It oargel waard yn 1897 ôfbrutsen, mar wylsts it grutte Schnitgeroargel ferlern gyng troch't it yn ûnderdielen brûkt waard by renovaasjes fan oare oargels, bleau it Freytag-oargel bewarre. Van Oeckelen boude dêr yn 1897 in folslein nij oargel fan yn 'e herfoarme tsjerke fan Gasselternijfean, dat noch jimmeroan yn gebrûk is.

## Keppeling om utens
* ''Orgels in Drenthe'': skiednis en disposysje oargel
Gasselternijveen

**Gasselternijfean** (*Gasselternijveen*) is in doarp yn de Drintske gemeente Aa en Hunze. It doarp leit oan de eastlike kant fan it rivierke de Hunze.

## Skiednis

Offisjeel waard it doarp yn 1662 stifte, mar al earder wiene fral ynwenners út Gasselte begûn mei it ferfeantsjen fan it gebiet. It gebiet wie foar it measte fan boeren út de marke Gasselte en hja ferkochten in grut diel fan it gebiet oan de sekretaris fan it Lânskip Drinte mei twa kompanjons. Nei't dy de Hunze better befarber makke, waard der útein set mei it graven fan in kanaal foar it ôffieren fan de turf. Yn de rin fan de tiid ûnstiene Gasselternijfean en Gasselterboerfean. 

Nei't it winnen fan turf yn it neagean rekke, farden de skippers mei oare fracht fierder nei lannen oan de Eastsee en Noardsee. Mei't de skippen grutter waarden, koene de skippen fansels net mear yn it doarp oanlizze, mar bleaune se yn havens oan see. En sa koe it dat Gasselternijfean yn 1912 wat it tal registrearre skippen oanbelanget noch it fjirde plak fan Nederlân wie. Nei 1920 rekke de skipfeart yn it neigean. De wynwizers fan de Protestantske tsjerke fan Gasselternijfean ferwize lykwols noch jimmeroan nei de ekonomyske pylders fan eartiids: in hynder foar de lânbou en in skip foar de skipfeart.

## Tsjerken

* De tsjintwurdige PKN-tsjerke oan de *Vaart* wie eartiids de herfoarme tsjerke fan it doarp. De tsjerke is boud as wettersteatstsjerke en waard boud yn 1858   
* De grifformearde tsjerke oan de Hoofdstraat 131 út 1865 rekke al yn 1993 bûten gebrûk nei't grifformearden en herfoarmen der foar keazen ien gebou te brûken. De grifformearde tsjerke waard ferkocht en krige sûnder grutte feroarings oan it eksterieur in oare funksje.    
* Op 15 maaie 2005 waard oan de Schreierswyk (súdeastlik fan it doarp) in monumint ûntbleate ta oantinken fan de earste baptistendoop yn Nederlân. Op dy dei liet de herfoarme dûmny him mei sân oare gemeenteleden dope troch de Dútske baptist J. Köbner. Dêrmei ûnstie de earste Baptistsengemeente fan Nederlân.   

## It besjen wurdich

Under de monuminten fan it doarp binne de Protestantske tsjerke en de mûne De Juffer, it eardere gemeentehûs en in pear kapteins- en skipperswenten. Súdwestlik fan it doarp is it natuerûntwikkelingsgebiet *Oude Weer* oanlein.
Gieterveen

**Giterfean** (*Gieterveen*) is in doarp yn de Drintske gemeente Aa en Hunze. It doarp leit oan de noardlike kant fan de Beek, in sydrivierke fan de Hunze, yn de streek Oostermoer.

## Skiednis
It doarp ûnstie tsjin it ein fan de midsiuwen as lânoanmakkersdoarp op in wâl oan de Hunze, wat westliker as it hjoeddeiske Giterfean. Lykas de namme al oanjout leit de oarsprong fan it doarp yn Giten. Ynearsten fûn it graven fan turf mar op lytse skaal plak, mar sûnt de 19e eeuw waarden der fanút it Nijdjip (*Nieuwediep*) kanalen en wiken groeven rjochting Giterfean, sadat it doarp ûntsletten waard en it winnen fan turf grutskaliger plakfûn. It doarp ferhûze mear nei it easten ta en it tal ynwenners naam ta, dy't fral út de Grinslânske Feankoloanjes ôfkomstich wiene. It dialekt fan Giterfean krige dêrtroch ek mear in Grinslannersk dan in Drintsk karakter.

Nei't it fean oan it begjin fan de 20e iuw foar it measte ôfgroeven wie, krige Giterfean in agrarysk karakter. De nije boeren kamen út de provinsje Grinslân. Tsjintwurdich is Giterfean in typysk forinzedoarp.

## It besjen wurdich
De protestantske tsjerke is de eardere herfoarme tsjerke, dy't fan 1840 datearret en in wettersteatstsjerke is. De lytse frijsinnich-herfoarme tsjerke wurdt net mear brûkt en docht tsjinst foar gearkomsten en eksposysjes. De nôtmûne 'De Eendracht' hat oarspronklik yn Nij-Buinen stien en ferhûze yn 1877 nei Giterfean. Nei in brân krige de mûne de tsjintwurdige rûne boppebou.
De Eendracht (Gieterveen)

**De Eendracht** is in nôtmûne yn it Drintske doarp Giterfean. 

## Skiednis
De mûne waard oarspronklik yn 1877 boud as achtkante boppekruier. Dêrby waard materiaal brûkt fan in ôfbrutsen mûne út Nij-Buinen. Nei in brân yn 1904 waard de eardere achtkante houten boppebou ferfongen troch in rûne boppebou. Sûnt 1905 wie de mûne eigendom fan 'e famylje Mulder, dy't de mûne noch lang yn gebrûk hold. 

Nei de iuwwikseling rekke de mûne yn it neigean en nei syn dea yn 2004 liet Johannes Mulder de mûne nei oan 'e Mûnestifting Drinte, dy't de mûne yn 2005 restaurearre en mealree makke. Yn 2007 fûn in gruttere restauraasje plak en waard de stiennen ûnderbou fernijd en it binnenwurk en de kape renovearre. By de restauraasje krige ien fan 'e roeden selsswichting; de oare roede hat in âld-hollânsk wjuksysteem. Yn 2008 wie de restauraasje foltôge. 

Sûnt de restauraasje is it Drintske Gea eigner fan 'e mûne en ek de byhearrende gebouwen binne harren eigendom. Frijwillige mûnders hâlde De Eendracht draaiend.

## Beskriuwing
De Eendracht is in op in stiennen achtkant steande rûne bakstiennen stellingmûne fan fiif ferdjippings mei in fiif meter hege stelling. De roeden hawwe in flecht fan 19,25 meter. De binnenroede hat selsswichting, wylst de oare roede âld-hollânsk hekwurk hat. De as is fan smei-izer en getten troch De Muinck Keizer út Martenshoek. Boppe yn 'e mûne binne twa koppel mealstiennen dy't op wynkrêft wurkje. It mealwurk ûnder op 'e flier hat in elektryske oandriuwing.

## Keppeling om utens
* Mûnedatabase
* Allemolens.nl (ôfbylden)
* De Hollânske Mûne
Maryland (betsjuttingsside)

"**Maryland**" of "**Marylân**" hat yn de Wikipedy ferskate betsjuttings:

* Marylân (Ingelsk: Maryland), ien fan 'e 50 steaten fan 'e Feriene Steaten fan Amearika
* Marylân, in oare namme foar Mari-El, in autonome republyk fan 'e Russyske Federaasje

## Films
*''Maryland'' (film út 1940), in Amerikaanske film út 1940
*''Maryland'' (film út 2015), in Frânske film út 2015

## Geografy
### Feriene Steaten
*Maryland City (Marylân), in plak yn 'e Amerikaanske steat Marylân
*Maryland (New York), in plak yn 'e Amerikaanske steat New York

### Oare lannen
*Maryland (Dorset), in spûkdoarp op Brownsea Island yn it Ingelske greefskip Dorset
*Maryland (Nij-Súd-Wales), in plak yn 'e Australyske steat Nij-Súd-Wales
*Maryland (Wales), in plak yn it greefskip Monmouthshire yn Wales

*Maryland (Lagos), in wyk fan 'e Nigeriaanske stêd Lagos
*Maryland (Londen), in buert yn 'e Britske haadstêd Londen

*Maryland County (Libearia), in county fan Libearia
*Natoerreservaat Marylands, in natoergebiet yn it Ingelske greefskip Esseks

### Histoaryske geografyske oantsjuttings
*Provinsje Marylân, de Britske koloanje dy't foarôfgie oan it ûntstean fan 'e Amerikaanske steat
*Republyk Maryland, in *de facto* ûnôfhinklik lân (1854-1857), dat de Liberiaanske county Maryland omfette

## Underwiis
*Universiteitssysteem fan Marylân, in groep gearwurkjende universiteiten yn 'e Amerikaanske steat Marylân
*Universiteit fan Marylân, Baltimore, in universiteit yn Baltimore (Marylân), ek bekend as de Medyske Skoalle fan Marylân en de Rjochteskoalle fan Marylân
*Universiteit fan Marylân, Baltimore County, in universiteit yn Baltimore County (Marylân)
*Universiteit fan Marylân, College Park, in universiteit yn College Park (Marylân)
*Universiteit fan Marylân, Eastkust, in universiteit yn 'e Easkust fan Marylân
*Universiteitskolleezje fan de Universiteit fan Marylân, in universiteit yn Adelphi (Marylân)

## Oar
*Maryland (auto), in Amerikaanske automerk út Baltimore dat bestie fan 1907 oant 1910 
*Maryland, in krater op Thule, de lytsere kwabbe fan (486958) 2014 MU<sub>69</sub>, in asteroïde út 'e Kuipergurdle
*Maryland (tabaksmerk), in Lúksemboarchsk merk sigaretten
*Maryland Cookies, in Britsk merk biscuits produsearre troch Burton's Foods
*Maryland GAA, in Ierske fuotbalklub út Drumraney
**[[Maryland, My Maryland]]*, it offisjele folksliet fan 'e Amerikaanske steat Marylân
*Marylands, in lânhûs yn it Ingelske greefskip Surrey
*A-22 Maryland, ek bekend as de Martin Maryland, in Amerikaanske model lichte bommesmiter
*Baltimore Marylands, in koart besteand Amerikaanske honkbalteam út de 19e iuw
*USS ''Maryland'' (skip út 1921), in slachskip fan 'e Amerikaanske Marine

## Sjoch ek
*Marijelân of Marialân (*Terra Mariana*), in Midsiuwske krúsfarderssteat yn it Eastseegebiet
Protestantske tsjerke fan Gieterveen

De **protestantske tsjerke**  fan Giterfean is in yn 1840 boude wettersteatstsjerke. De tsjerke is in ryksmonumint.

## Oargel
Yn 'e doedestiidske noch herfoarme tsjerke waard yn 1939 in twaddehâns oargel boud, dat yn 1844 makke wie troch de Rotterdamske oargelbouwers Kam & Van der Meulen foar de âld-katolike tsjerke yn Doardt. Allinne it ynstrumint waard oernommen, de lege oargelkas bleau efter yn Doardt. Yn 'e jierren 1980 kocht de âld-katolike tsjerke fan Doardt it binnenwurk werom, dêr't it oargel rekonstruëarre en restaurearre waard. De protestantske tsjerke fan Giterfean makket tsjintwurdich gebrûk fan in elektroanysk Johannus oargel, opus 340.
Artdirector

In **artdirector**, ek wol op 'e Ingelske wize stavere as **art director** (letterlik: "keunstregisseur") is in oantsjutting foar in ferskaat oan fierhinne gelikense beroppen yn it toaniel, de filmyndustry, tillefyzje, fideospultsjes, reklame, marketing, útjouwerij, moade en it ynternet. Sa'nent hat it tafersjoch oer de fisuele gearstalling fan in artistike produksje. Artdirectors binne ferantwurdlik foar de wize dy't de produksje brûkt om yn bylden mei it publyk te kommunisearjen en dêrtroch stimmings te stimulearjen en psychologysk oan 'e doelgroep te appellearjen. Dêrta nimt hy of sy beslissings oer de artistike styl fan 'e produksje en de fisuele eleminten dy't dêryn opnommen wurde. 

Artdirectors binne benammen bekend út 'e film- en tillefyzjeyndustry, dêr't se as ôfdielingshaad (fan 'e artdirection) fungearje en ûnderhearrich binne oan 'e produksje-ûntwerper, dy't sels wer ûnder de produsint en de regisseur stiet. Behalven mei de produksje-ûntwerper wurkje artdirectors by film- en tillefyzjeproduksjes ek gear mei de setdresser en mei de (ûnder har pleatste) dekôrûntwerper. Yn dy kontekst is de artdirector ek ferantwurdlik foar it tawizen fan taken oan 'e leden fan 'e artdirectionôfdieling, it byhâlden fan it budget en de planning fan dy ôfdieling en it ferrjochtsjen fan in algemiene kwaliteitskontrôle fan it oplevere wurk. Teffens is er it oansprekpunt binnen syn ôfdieling foar de produsinten, de regisseur en leden fan oare ôfdielings, lykas de konstruksje-ôfdieling.
Difyzje (bedriuw)

In **difyzje**, soms ek oantsjut as in **bedriuwssegmint**, is yn it bedriuwslibben in diel fan in grutter bedriuw. Dêrby moat it gean om in grutte ûndernimming dy't dan bestiet út mear as ien difyzje. Sokke difyzjes binne bestjoerlik en organisatoarysk op harsels steande ûnderdielen fan dy ûndernimming, mar oan 'e oare kant binne it foar de wet gjin selsstannige bedriuwen sa't it gefal is mei dochterûndernimmings. Ynstee bliuwt it bedriuw wetlik ferantwurdlik foar alle ferplichtings en skulden fan 'e difyzjes. Wol is it sa dat in difyzje sizzenskip hawwe kin oer ien of mear dochterûndernimmings fan it bedriuw.

In foarbyld. The Walt Disney Company is in grut Amerikaansk mediabedriuw, dat sûnt de reorganisaasje fan 2020 ferdield is yn twa difyzjes en trije 'ynhâldsgroepen', dy't eins ek delkomme op difyzjes. By de difyzje Disney Media & Entertainment Distribution is de hiele distribúsje fan 'e produksjes fan Disney ûnderbrocht. Dêrom falle ûnder dy difyzje û.m. Walt Disney Studios Motion Pictures, de dochterûndernimming dy't de filmdistribúsje fersoarget, en Disney+, in streamingtsjinst dy't de produksjes oer it ynternet by de klanten thús oanbiedt. De difyzje Disney Parks, Experiences and Products omfiemet û.m. de ferskate ferdivedaasjeparken en de cruiseskippen fan Disney. En by de 'ynhâldsgroep' The Walt Disney Studios binne alle produksjemaatskippijen ûnderbrocht, lykas Walt Disney Pictures, de Walt Disney Animation Studios, Pixar, de Blue Sky Studios, Lucasfilm, de Marvel Studios en 20th Century Fox.
Doarpstsjerke (Gieten)

De **Doarpstsjerke** oan 'e Brink yn Giten is in 19e-iuwsk tsjerkegebou fan 'e PKN-gemeente.

## Skiednis
De Doarpstsjerke fan Giten giet werom op in oan Marije wijd midsiuwsk gebou. Yn 'e 17e iuw moast de âlde tsjerke op 'e nij boud wurde. De toer waard yn 1804 boud en ferfong doe in klokkestoel.. Neffens in oare boarne waard de 17e-iuwske toer yn 1804 ferhege, yn 1864 op 'e nij boud en yn 1975 op 'e nij ommitsele. Op it plak fan 'e 17e-iuwske foargonger waard yn 1849 it hjoeddeiske tsjerkegebou oan de toer boud.

## Ynrjochting

De preekstoel yn 'e tsjerke datearret fan 'e 17e iuw. Fierder steane der yn 'e tsjerke twa iken kolleezjebanken út de 18e iuw. Oan ien fan 'e muorren hinget in rouboerd foar Nicolaas Harmen van Echten út 1742, dy't drost fan Drinte en bewenner fan 'e havezate Entinge wie.

Yn 'e toer hingje twa klokken, dy't alletwa yn 'e 16e iuw getten binne. Ien fan dy klokken waard yn 1520 getten troch Wolter Schonenborch, de jitter fan 'e oare klok út 1565 is ûnbekend. 

## Oargel
It oargel yn 'e tsjerke waard boud troch L. van Dam en soannen út Ljouwert.

## Keppeling om utens
* ''Orgels in Drenthe''': Skiednis en ynformaasje oargel
Ben-Hur

**[[Ben-Hur: A Tale of the Christ]]*, in roman fan Lew Wallace út 1880
**Judah Ben-Hur, de haadpersoan út dy roman

## Dêrop basearre
### Toaniel
*''Ben-Hur'' (toanielstik), in toanielstik dat iepene op Broadway op 29 novimber 1899
**[[Ben-Hur Live]]*, in toanielstik út 2009

### Films
*''Ben-Hur'' (film út 1907), in Amerikaanske stomme koarte film út 1907
*''Ben-Hur'' (film út 1925), in Amerikaanske stomme film út 1925 mei Ramon Novarro yn 'e titelrol
*''Ben-Hur'' (film út 1959), in Amerikaanske film út 1959 mei Charlton Heston yn 'e titelrol
*''Ben-Hur'' (film út 2003), in Amerikaanske tekenfilm út 2003 dy't direkt-op-fideo útbrocht waard mei de stim fan Charlton Heston
*''Ben-Hur'' (film út 2016), in Amerikaanske film út 2016 mei Jack Huston yn 'e titelrol

### Tillefyzje
*''Ben-Hur'' (tillefyzjesearje), in Amerikaanske minysearje út 2010

### Oar
*Ben-Hur Museum, de eardere namme fan it General Lew Wallace Study and Museum, in museum wijd oan skriuwer Lew Wallace en syn wurk yn Crawfordsville (Indiana)
*Tribe of Ben-Hur, in Amerikaanske studinteferiening basearre op 'e roman fan Wallace, dy't yn 1930 omfoarme waard ta de Ben-Hur Life Association, in libbensfersekeringsmaatskippij

## Oare betsjuttings
### Geografy
#### Feriene Steaten
*Ben Hur (Arkansas), in plak yn 'e Amerikaanske steat Arkansas
*Ben Hur (Firginia), in plak yn 'e Amerikaanske steat Firginia
*Ben Hur (Kalifornje), in plak yn 'e Amerikaanske steat Kalifornje
*Ben Hur (Teksas), in plak yn 'e Amerikaanske steat Teksas
#### Oare lannen
*Ben-Hur (Namybje), in plak yn Namybje 

### Muzyk
*''Ben Hur'' (album), in album fan Bitch Magnet út 1990

### Oar
*Ben Hur (oanhingwein), in Amerikaanske militêre oanhingwein út 'e Twadde Wrâldoarloch
*Ben-Hur Motor Company, in iere Amerikaanske autoprodusint
*Club Sportivo Ben Hur, in Argentynske sportklub út Rafaela
*Paradelta Ben Hur, in Italjaansk merk paraglider
Rumor Has It

**rumor has it...*, in Ingelske útdrukking foar "it geroft giet..."

## Films en tillefyzje
*''Rumor Has It'' (kwis), in Amerikaanske tillefyzjekwis út 1993
**[[Rumor Has It...]]*, in Amerikaanske film út 2005
*''Rumor Has It'' (tillefyzjesearje), in Amerikaanske tillefyzjsearje út 2016

## Muzyk
### Albums
*''Rumor Has It'' (album fan Reba McEntire), in album fan Reba McEntire út 1990
*''Rumor Has It'' (album fan Clay Walker), in album fan Clay Walker út 1997
**[[Rumor Has It: Astaroth Has Stolen Your Eyes]]*, in album fan Catherine út 2006

### Lieten
*''Rumor Has It'' (liet fan Donna Summer), in liet fan Donna Summer út 1978
*''Rumor Has It'' (liet fan Reba McEntire), in liet fan Reba McEntire út 1990
*''Rumor Has It'' (liet fan Clay Walker), in liet fan Clay Walker út 1997
*''Rumor Has It'' (liet fan Adele), in liet fan Adele út 2011
Hazewind (Gieten)

De **Hazewind** is in nôtmûne yn it Drintske Giten. Yn 'e mûne is in ynstruksjemûne, dêr't nije mûnders oplaat wurde. 

## Skiednis
Oant de bou fan 'e mûne moasten de boeren mei harren rispinge nei Eekst of Gasselte. It wie Bernier Lucas Homan, dy't it ynisjatyf naam ta de bou en om't de mûne in ein fan 'e dyk efter it hûs fan Homan boud waard, hie it gemeentebestjoer gjin beswier. Yn 1833 waard de mûne yn gebrûk nommen.   

Yn 'e Twadde Wrâldkriich rekke de mûne yn ferfal en de doedestiidske eigner fan 'e mûne frege yn septimber 1946 de fergunning oan om de mûne ôf te brekken. Safier kaam it net, de mûne waard yn 1947 ferkocht oan 'e doedestiidske mûnder en in restauraasje folge. De sûnt 1936 net mear oanwêzige stelling waard op 'e nij oanbrocht en de mûne koe wer wurkje. Yn 1964 folge in nije restauraasje en waarden der nije roeden stutsen. It hat de bedoeling west om yn 1969 selsswichting oant te bringen, mar dat plan waard net útfierd. Yn 2004 binne de roeden wer ferfongen troch roeden mei fokwjukken neffens it Fauël-systeem mei automatyske remkleppen.

Yn 2014 waarden in tal beammen by de mûne kapt, dy't de mûne troch turbulinsje ûnregelmjittich draaie lieten, wertroch't der ekstra slitaazje ûnstie.

## Beskriuwing
De mûne is in achtkante stellingmûne. De ûnderbou is fan bakstien, de stelling is 9,5 meter heech en de achtkante houten boppebou is reiddutsen. Ek de kape is reiddutsen. De smei-izeren boppe-as waard yn 1895 getten troch De Prins van Oranje út De Haach. De mûne wurdt fongen mei in Flaamske fang, dy't bestjinne wurdt mei in fangstôk. De flecht is 22 meter. 
## Keppeling om utens
* Mûnedatabase (oersjoch technyske ynformaasje oer de mûne)
* Allemolens.nl (ôfbylden)
* De Hollânske Mûne
Stephen Holden

**Stephen Holden** (18 july 1941) is in Amerikaansk sjoernalist, muzykkritikus, filmkritikus, teäterkritikus, dichter, romanskriuwer en publisist.  

## Libben en karriêre
Holden waard yn 1941 berne en folge in stúdzje Ingelske taal- en letterkunde oan 'e bekende Universiteit fan Yale yn New Haven, dêr't er yn 1963 ôfstudearre mei in bachelortitel. Neitiid wurke er as fotoredakteur en sjoernalist en klom úteinlik op ta in liedingjaande posysje by platemaatskippij RCA Records, foar't er syn wurkpaad in oare kant útdraaie liet en muzykkrityk begûn te skriuwen foar tydskriften as *[[Rolling Stone]]*, *[[Blender (tydskrift)|Blender]]*, *[[The Village Voice]]*, *[[The Atlantic]]* en *[[Vanity Fair (tydskrift)|Vanity Fair]]*. 

Holden krige foar it earst bekendheid yn 'e 1970-er jierren, doe't er foar *Rolling Stone* artikels skreau oer nije albums fan bekende popartysten. Yn 1981 naam er by *[[The New York Times]]* in baan oan, dêr't er him al rillegau ûntjoech ta de liedende teäter- en filmkritikus fan dy foaroansteande krante. Dêrnjonken fersoarge Holden ek kommentaar foar de radiostjoerder NPR en wied er geregeldwei te gast yn tillefyzjeprogramma's as *60 Minutes*, *20/20* en *Entertainment Tonight*.

Op basis fan syn persoanlike ûnderfinings as sjoernalist en muzykprodusint by RCA skreau Holden de satiryske roman *Triple Platinum*, dy't yn 1980 publisearre waard troch útjouwerij Dell Publishing. Fierders skreau er benammen non-fiksje. Yn 1986 waard him de Grammy Award takend yn 'e kategory bêste begeliedende tekst by in muzykalbum foar *The Voice: The Columbia Years*, in kompilaasje-album mei wurk fan Frank Sinatra. Holden skreau ek gedichten, dêr't guon fan publisearre binne yn it tydskrift *[[The New Yorker]]* en yn 'e blomlêzing *The New Yorker Book of Poems*.

## Keppelings om utens
*  Folsleine filmografy fan Stephen Holden yn 'e Internet Movie Database (IMDb)
Telefyzjekrityk

**Telefyzjekrityk** of **tillefyzjekrityk** is it skriuwen oer of besprekken fan telefyzjeprogramma's mei it doel om dêrfan de bedoeling, de wearde en oare aspekten te evaluëarjen en eventueel te bekritisearjen. Immen dy't beropsmjittich telefyzjekrityk jout is in **telefyzjekritikus**. 

Telefyzjekrityk wurdt publisearre yn algemiene kranten en tydskriften; om't telefyzje sa tagonklik is foar hast alle minsken, befetsje de measte kranten eltse dei in koart telefyzje-oersjoch. Dat giet gauris mank mei telefyzjekrityk, al is it mar dat der in beskaat programma oanret wurdt út it totale oanbod. Dêrnjonken binne der spesjalisearre útjeften, lykas boeken en fakblêden, en teffens besteane der telefyzjeprogramma's en radioprogramma's dy't oan sokke krityk wijd binne en praatprogramma's op 'e telefyzje en de radio dy't der út en troch in segmint oan wije. 

Telefyzjekrityk is in manear om ynformaasje yn te winnen en oer te dragen oer telefyzjeprogramma's. Der bestiet sa'n grut ferskaat dat sjoggers der oars suver yn omkomme soene. Foarhinne wie it fanwegen it episoadyske karakter fan telefyzjeprogramma's foar telefyzjekritisy faak dreech om in gaadlik platfoarm foar harren artikels te finen: as harren krityk publisearre waard, wie der alwer in folgjende ôflevering fan it programma op 'e telefyzje. Sûnt de opkomst fan it ynternet is dat makliker, mei't kritisy no frijwol fuortendaliks harren mienings oer in programma op in blôch of in oare webside sette kinne.
Bernard Fullenius (1565-1636)

**Bernard Fullenius** (Westfalen, om 1565 – Ljouwert, om 1636) wie in teolooch dy't om 1565 hinne yn it hartochdom Westfalen yn it Hillige Roomske Ryk berne waard.

## Biografy
Fullenius studearre oan de kalvinistyske hegeskoalle yn Herborn en de akademy yn Wittenberg.
Hy waard doktor yn de teology. Yn 1593 waard er foar fêst predikant yn Ljouwert. Fryslân die in berop op syn kunde fan  easterske talen en hy waard beneamd ta revisor foar de oersetting fan it Nije Testamint en letter ek yn't plak fan de ferstoarne Sibrandus Lubbertus foar it Alde Testamint.

Fullenius boaske yn 1595 yn Ljouwert oan Atje Bockes Abbema.
Nikolaastsjerke (Dwingelo)

De **Nikolaastsjerke** is in goatyske tsjerke fan de herfoarme PKN-gemeente yn Dwingelo yn de provinsje Drinte.

## Skiednis
Der waard altiten tocht dat de skiednis fan Dwingelo's tsjerke werom giet op de 15e iuw. By ûndersyk yn it ramt fan in ferbouwing die lykwols yn 2019 bliken dat de tsjerke âlder is as tocht. Dêr wize bygelyks de kleastermoppen yn it koer boppe de flier op, dy't 13e-iuwsk binne. Yn it earste fearn fan de 14e iuw waard foar it earst in toer oan de tsjerke boud. Ek de kapel fan it gebou is âlder dan tocht wie. 

De tsjerketoer is nei alle gedachten de âldste goatyske toer fan Drinte. Mooglik hat Johan die Werckmeister de arsjitekt west, oan wa't ek de tuorren fan de Stefanustsjerke yn Beilen, de Jakobustsjerke yn Rolde en de Marijetsjerke yn Ruinen taskreaun wurde, ek al is dat allegear net wis. De spits fan de toer stoartte yn de 17e iuw yn en waard ferfongen troch de hjoeddeiske toer mei in sipel as bekroaning. De kapel oan de noardlike kant fan de tsjerke hearde eartiids ta oan de bewenners fan de yn 1832 ôfbrutsen havezate.  

By de yn in stookhok ûnstiene doarpsbrân fan 1923 waard de tsjerke slim troffen. De tsjerke baarnde folslein út, mar waard neitiid restaurearre ûnder lieding fan arsjitekt Jans Boelens. 

## Ynrjochting
Troch de brân yn 1923 gyng it measte âlde tsjerkemeubilêr werom. De preekstoel datearret fan 1923-1925 en is fersierd mei fykwurk fan Roelfien Marissen en J. Bakker.

De tsjerke krige nei de brân by de restauraasje in nij houten tonferwulft mei blommotiven yn Art Deco-styl, mar it stiennen ferwulft fan it koer bleau bewarre. Nijsgjirrich binne de kraachstiennen yn it koer, dy't dekorearre binne mei heechweardich byldhouwurk fan Marije en de evangelisten. Fan in 17e-iuwsk oargel bleaune de lûken bewarre, dêr't Rutger van den Boetzelaer en syn frou Bathina van Lohn op ôfbylde wurde, dy't de bou fan it oargel mooglik makke hiene. Yn it koer is in sark foar de yn 1600 as bern ferstoarne Elisabeth van Echten.

By de restauraasje fan de tsjerke waard it pleisterwurk yn de tsjerke ferwidere. Yn dy tiid wie it moade om it keale mitselwurk foar it ljocht te heljen, sadat it ynterieur mear in midsiuwske karakter krige. Dêrmei gyngen ek mooglik noch oanwêzige fresko's ferlern.

## Oargel
In Van Oeckelenoargel út 1888 gyng by de brân fan 1923 ferlern. It hjoeddeiske oargel waard yn 1886 boud troch Jan van Gelder út Leien foar de Mennistetsjerke yn De Haach. De oargelkas is troch Klaas Stoffels ûntwurpen, dy't ek de Mennistetsjerke ûntwurp. Doe't de Mennistetsjerke modernisearre waard ferhûze J. Sloof it oargel nei Dwingelo. It oargel hat 17 registers, twa manualen en in oanhongen pedaal. In fasearre renovaasje troch Mense Ruiter waard yn 2010 ôfsletten.

## Keppeling om utens
* ''Orgels in Drenthe'', skiednis oargel